
T Episcopul Popea. 


Blândul şi integrul Arhiereu dela Ca- 
ransebeş, Nicolae Popea, mâna dreaptă 
şi executorul testamentar al marelui Şa- 
guna, a încetat din vieaţă în clipe de grea 
cumpănă pentru dieceza sa. Il plâng cre- 
dincioşii săi pentru duhul dreptăţii și al 
împăciuirii, de care va condus în tot timpul 
păstorirei sale. Îl regretă Academia Ro- 
mână, savantul corp din care Popea făceă 
parte ca scriitor bisericesc şi ca demn 
reprezentant al culturei Românilor din 
Ungaria. Şi îl jeleşte neamul nostru în- 
treg pentru meritele lui naţionale, căci 
nu a fost acţiune politică mai însem- 
nată, la care răposatul să nu fi luat parte 
în mod efectiv, fie ca deputat, ca preșe- 
dinte al comitetului naţional, sau ca sfă- 
tuitor particular. 

La acest doliu general ne alăturăm 
şi noi, plini de recunoștință pentru fap- 
tele decedatului. 





Vieaţa noastră culturală. 


Aga. înceți la mișcare, cum suntem, 
grei la hotărire şi iubitori de formali- 
tăţi, ne avem totuș vieața noastră cul- 
turală. Intensă nu este această vieaţă, 
desigur. Din mormanul de procese ver- 
bale abiă se aude cum bate pulsul ei. 
E încă timidă, ca ori-ce vieaţă trăită 
într'o regiune expusă, unde ori-ce pas 
temerar te aduce în braţele primejdiei. 
Dar ea există, îşi dă rezuitatele ei mo- 
deste, se mişcă în anumite linii caracte- 
ristice și a o recunoaște e o datorie. 

Să începem cu satul românesc. Nu 
mai este un fenomen rar să vezi un sat 
românesc în haină de sărbătoare cultu- 
rală. De când a pătruns la ţară spiritul 
de asociare şi grație străduinţei unui 
preot sau învăţător se compun societăţi 
diverse, interesul poporului pentru ma- 
nifestaţiuni culturale crește. Se dau con- 
certe cu coruri de plugari. Aceleaşi co- 
ruri se aud și în biserică. Se joacă teatru 
de către săteni și lumea, gătită curat, 
aleargă la reprezentații. Se înființează 
pe ici colo și societăţi de femei, cu scopul 
de a înfrumseţă satul sau de a împo- 
dobi bisericele lui. În toate aceste se 
vede clar o deşteptare, lentă ce e drept, 
a gustului şi a înţelegerei sătenilor pentru 
frumos, ordine şi artă. Concluzia natu- 
rală este, că dacă spiritul acesta va pă- 
trunde pretutindeni, dacă astfel de so- 
cietăţi se vor organizà în toate satele 
românești şi pe lângă ele se va desvoltă, 
şi gustul de cetit prin biblioteci sătești, 
cari rămân a fi înființate de aci încolo, 





— vieaţa culturală va primi un temei 
cât se poate de solid şi ne vom puteă 
în curând asemănă cu celelalte popoare 
Qin ţară. 

La oraş, fireşte, stăm ceva mai bine. 
Societăţile culturale sunt ceva mai vechi 
şi pildele dela străini mai îndemnătoare. 
Aici se poate vorbi şi de cultura indi- 
viduală şi a familiilor. Societatea noastră 
românească, sub acest raport, nu este 
întru nimic mai pe jos de cea străină, 
maghiară sau germană. Acelaș cult 
pentru diversele ramuri ale artei şi ace- 
iaş însufleţire pentru literatura naţio- 
nală. Din acest punct de vedere se pot 
înregistră în timpul din urmă chiar multe 
probe, căci este absolut îmbucurător 
gradul la care s'a urcat acum gustul de 
cetit în orașele noastre. Dar mai presus 
de toate se poate constată, că în stra- 
turile sociale din orașe, domneşte acum 
o adevărată râvnă de a fi în curent cu 
toate, de a ţine pas cu progresele altora 
şi de a ascultă sfaturile cele bune. Păcat 
numai că de râvna aceasta abuzează 
prea mulţi sfătuitori fără competenţă, 
cari au răsărit acum din toate părţile 
prin ziarele noastre și inundă lumea cu 
nenumărate „sfaturi, planuri şi măsuri“ 
pentru a zori progresul nostru cultural, 
iar în loc de a lămuri ceva, încurcă 
numai spiritele slabe. 


Rolul cel mai însemnat în mișcarea 
noastră culturală îl au cele două socie- 
tăţi principale „Asociaţia“ și „Societatea 
teatrului“. Ele sunt generale, sunt cele 
mai bogate şi au prin urmare misiuni 
mari. Am fi nedrepţi dacă am spune că 
amândouă aceste societăți nu puteau 
face mai mult, dacă spiritul prea con- 
servator cu care au fost conduse în 
trecut și timiditatea lor nu le-ar fi im- 
pedecat. Astăzi însă „Asociaţia“ cel 
puţin pare a fi trecut pe un teren mai 
practic şi mai productiv, şi-a ramificat 
activitatea şi a ajuns în calea ce duce 
la succese sigure. Dacă în direcţia etno- 
grafică va desfășură cuvenitul zel; dacă 
din muzeul său embrionar va răuși să 
facă o icoană a trecutului şi a stărilor 
de astăzi; dacă va ști atrage și interesă 
în mișcarea culturală dela sate pe toate 
regiunile românești şi va porni să ridice 
pe ici-colo câte o bibliotecă sătească, 
— idealul ei este atins şi drumul ei 
neted rămâne croit pentru totdeauna. 
Nu tot astfel stăm însă cu „Societatea 
teatrului“. Ea a ajuns în faţa unei pro- 
bleme pe care nu e în stare s'o rezolve. 
Are fondul necesar şi nu are curajul să 
hotărască înfiinţarea teatrului. În conse- 
cinţă, se mărginește la acțiuni mărunte, 
folositoare şi acele, la protejarea vieţii 
dramatice la noi. Aici se cere o schim- 
bare de front şi o limpezire a datoriilor, 
căci dinpotrivă „Societatea teatrală“ — 
îi zicem aşa în mod prescurtat — ră- 
mâne o simplă societate de administrare 











a unor bani publici ai noștri şi rolul 
ei rămâne neîmplinit. 


Când vii în contact cu oameni cari 
conduc mişcarea noastră culturală la 
oraş sau la sate, poți să constați mai 
ales optimismul lor în ceeace priveşte 
viitorul culturei noastre. Adevăratcă astăzi 
suntem foarte amenințați. Dar elementul 
românesc este așa de bun și de primitor, 
atât de capabil să absoarbă cunoștințe 
şi porniri frumoase, încât, în vremuri 
mai bune, calitățile aceste ale lui o să 
se impună. Dacă politica ne va veni în 
ajutor şi va reuși să ne asigure toată 
libertatea culturală, noi vom puteă privi 
cu mândrie la viitorul nostru. De altfel 
fiecare Român își are idealul său în 
această privință şi crede că nu este de- 
parte timpul când și-l va putea realizà. 


Lupta pentru votul universal. 


La 16 și 19 August deputaţii noștri deschid 
lupta înpotriva guvernului, care după toate apa- 
rențele nu este dispus să acorde o lege elec- 
torală dreaptă, deopotrivă pentru toți cetă- 
jenii ţării. Reprezentanţii noștri în dietă vor 
să se achite astfel de promisiunea lor, făcută 
cu ocazia întrării în vacanță, să ducă în 
îndeplinire acel program de vară, de care am 
vorbit cu altă ocazie. In zilele arătate ei vor 
ține dări de seamă, în mari adunări popo- 
rale, despre activitatea lor; vor vorbă de noua 
primejdie ce ni-se pregătește și vor propune 
desigur  rezoluțiuni de protestare în contra 
pregătirilor guvernului. 

Pie bineveniți deputații noștri în mijlocul 
poporului. Fie ca cuvintele lor să aducă lu- 
mină și orientare în mulțimea românească, și 
îmbărbătare pentru apărarea drepturilor sale. 
Va fi acesta un bun prilej ca să se spulbere 
calomniile, așa de des repetate, că aleșii nea- 
mului sunt izolați și că nu au simpatii printre 
alegătorii lor. Prin manifestațiile acestea se va 
răspunde tuturor însinuărilor guvernului şi 
presei sale, că poporul ar fi una și „agita- 
torii“ alta, că poporul e mulțumit și numai 
fruntașii se agită, fiindcă agitația ar fi o 
meserie a lor. 

Noi îndemnăm pe toți să se ducă la 
aceste adunări ca la niște prasnice, iar frun- 
tașii din acele cercuri — după cum am spus 
de altădată — să se organizeze în comitete 
și să facă toate pregătirile, pentruca întruni- 
rile să aibă o reușită măreaţă și fără disordini. 

Jinem în special foarte mult la princi- 
piul mișcării maselor în politică, la anga- 
area lor largă în lupta noastră. Și dacă mai 
avem o dorință de adăugat la planul depu- 
taților noștri, este aceea, ca dânșii să nu se 
mărginească numai la cercurile electorale, ci 
să caute a găs, un chip de a convocà ase- 
menea adunări poporale — admise de lege 
— și în alte ținuturi românești, unde desigur 
vor aveă o caldă primire. 

o 

„In chestiunea școalelor confesionale“. Acesta 
este titlul unui documentat articol scris de o 
persoană competentă în chestiuni şcolare și pu- 
blicat în „Telegraful Român“ din Joia trecută. 
lată ce se spune acolo cu privire la polemica 
ridicată de „Un învăţător“ în coloanele noastre 
înpotriva unei nechibzueli a „Zribunei“ : 

„Ne-a surprins însă neplăcut faptul 
că „Tribuna“ — dupăce forurile competente 
au decis susținerea școalelor, — vine şi din 
nou pune în discuție întrebarea „a fi 
sau a nu fi“ a şcoalelor confesionale şi 
cu provocarea la numele unor bărbaţi 
cu trecere în tabăra noastră, cum e Dr. 
Liviu Lemenyi din Sibiiu şi Vasile Goldiș 
din Arad, militează pentru abandonarea 
şcoalelor confesionale. D-l V. Goldiș e 
secretarul consistorului din Arad și ab- 
străgând dela frumoasele cuvântări ro- 
stite în parlament contra proiectului acum 
lege, ca membru în corporaţiunile noa- 
stre bisericești, după cât ştim noi, a fost 
pentru susținerea şcoalelor confesionale. 
La tot cazul deci am dori să ştim — 
așa numai în treacăt — că implicarea 
numelui d-sale în discuţia provocată de 
„Tribuna“ sa făcut cu știrea și învoirea, 
d-sale, ori ba? Ori cum va fi, destul că 
părerile unor bărbaţi de greutatea celor 
pomeniţi aci, poate să zăpăcească și mai 
mult lumea românească, care și de altcum 
nu e deplin lămurită asupra chestiunei. 
Voi încercă deci să fixez motivele, cari 
au determinat corporaţiunile bisericești 
ca să se declare pentru susținerea școalelor 
cu caracter confesional“. 

Urmează larga documentare, demnă de insăş 


cauza cea mare. 
o 


Se desmânt svonurile înregistrate de câteva 
ziare din Bucureşti şi reproduse de presa vieneză, 
cu privire la ştirile alarmate despre sănătatea re- 
gelui Carol 1 al României. 

Majestatea Sa, care fusese puțin indispus, şi-a 
luat cursul ocupaţiunilor precum şi preumblările 
zilnice, inspectând şi batalionul de vânători din 
Sinaia. 

La Castelul Peleş a avut loc Dumineca tre- 
culă un dejun în onoarea delegațiunii de ofițeri ve- 
niitä din Transilvania. Regele Carol 1. s'a întreţi- 
nut îndelung cu membrii acestei delegațiuni. 








“PARA NOASTRA: 


CRONICA LITERARĂ ȘI ARTISTICĂ. 


Amintiri din răsboiul dela 1877/78 a publi- 
cat de curând (tipografia Baier, pag. 91.) a-l lo- 
cotenent-colonel în retragere Căplescu din Bu- 
cureşti. Broşura cuprinde multe amănunte trăite 
de acest ofiţer în timpul campaniei şi povestirea 
lor e făcută cu destulă dibăcie, pentruca să me- 
rite a fi cetite. Amintirile, frumos scrise, sunt 
totdeauna o lectură atrăgătoare, — mai ales când 
este vorba de evenimente aşa de însemnate ca 
acest răsboi. 


o 

Despre literatura turcească. Acum, când în 
toată lumea se vorbeşte despre stările din Turcia, 
nu va strică să vedem ce este cu literatura tur- 
cească ? După cum scrie un istoric literar german 
Paul Horn, bun cunoscător al popoarelor orien- 
tale, literatura Turcilor se împarte în două pe- 
rioade. Cea dintâi stă cu desăvârşire sub influ- 
enţa persană, dar în aşa măsură că nu mai ştii 
dacă este ceva turcesc într'ânsa. Nu numai forma 
şi subiectele sunt perfect imitate, dar până și 
limba este a Perşilor şi secole de-a rândul acest 
fel de literatură hibridă, turco-persană a fost so- 
cotită ca un gen clasic, de care nimeni nu aveă 
voie să se atingă. Fireşte că mulţimea poporului 
ture nu înţelegeă literatura asta, căci numai ari- 
stocraţii cunoşteau limba persă, și astfel multe 
opere măiestre au rămas literă moartă pentru 
popor. — Odată cu căderea puterii otomane, 
scriitorii lor au început să se europenizeze. Cu- 
noscând curentele din ţările apusene, Zurcii tineri 
au văzut că o literatură numai în limba popo- 
rului său se poate desvoltă și au început să scrie 
cum vorbiau și să scoată la iveală frumseţea și 
simplicitatea poeziei pcporale. Intorgi din Paris, 
turcii tineri au tradus mult din literatura fran- 
ceză, din Fenelon, Lafontaine, Dumas, Voltaire, 
Paul de Koch, Hugo, Chataubriand, Molière şi 
mai ales Xavier de Montăpin (curios este, că 
toţi aceştia şi cam în acelaș timp au fost tra- 
duşi şi la noi!) scoțând din aceștia şi arătând o 
deosebită dragoste pentru partea sentimentală. 
Chiar şi astăzi Turcii iubese pesimismul mai pre 
sus de toate. Insuş Sultanul iubeşte această di- 
recţie şi o încurajează, căci nu există o ţară unde 
să fie printre literați atâţia decoraţi şi atâtea 
„Excelenţe* ca în Turcia de astăzi. — Curentul 
modern — care e mai tare în nuvelistică — in- 
cepe cam din anul 1860 și a fost întemeiat de 

Ibrahim Schinasy şi de puternicul prozator Achmet 
Midchat, ale cărui nuvele şi romane sunt o splen- 
didă icoană a vieţii musulmanilor europeni. Po- 
eţii — printre cari sunt și o seamă de poete — 
publică foarte multe poezii patriotice, cu tendinţe 
revoluţionare. Teatrul lor de-asemenea stă în ser- 
viciul purificării moravurilor. — Se pare că la 
provocarea stărilor de astăzi și a reformelor, li- 
teraţii turci au un merit deosebit. 


o 
Cu plăcere! O revistă din ţară, care ne 
poartă năcaz şi ne înjură într'un stil trivial, spune 
tot ea că n'are să ne mai invrednicească cu 
„atenţia“ sa... lată o hotărire frumoasă! Nu 
numai să nu ne deă nici o „atenţie“, dar — 
vorba aceea — „închipuește-ţi cam murit“. 


[=] 

Ala turca. Cine n'a cetit vre-odată turcește 
şi nici n'a auzit cum sună limba aceasta, poate 
să se convingă din următoarea poezie, că nu e 
o limbă din cale afară urită: 

Kamu dilde var idi zabt-uzul 
Bunlara düsmis idi zümle ukul 
Türk diline kisene bakmazidi 
Türklere hergiz gönül akmazidi. 
Tünk dahi bilmezdi ol dilleri 
Bu Garibname anin geldi dile, 
Kim bu dil ehli dabi manibile, 
Türk dilinde jani mani cioclalar. 
Jol icinde bir birine jirmeje, 
Dile bakub manije hor görmeje. 

Sună, nu-i aşa? Mai bine ca limba noastră 
când o scriu unii şi în tot cazul mai bine ca 
limba ungurească ! 


Gheorghe Barițiu și legăturile sale cu Ro- 
mânii din celelalte părţi, — este titlul unui ar- 
ticol de N. Bănescu, apărut în ultimul număr al 
„Convorbirilor literare“. Articolul e făcut cu aju- 
torul bogatei colecţiuni de scrisori inedite, află- 


toare la Academie, ale lui Barițiu. 
o 


In „Caleidoscopul lui A. Mirea“, apărut zi- 
lele acestea în editura „Minervei“, d-nii D. Anghel 
şi St. O. Iosif dedică niște „Sonete antimuzicale“ 
d-lui Ion Scurtu. 

— Şi-au şi găsit omul! au exclamat cei 
cari cunosc rebela vocaţie muzicală a d-lui Scurtu. 

De data aceasta, ironia d-lor Anghel şi 


Iosif e întradevăr bine plasată. 
© 


intr'un articol publicat de curând în „Neue 
Freie Presse*, marele scriitor rus Tolstoi se 








FOILETON 


DI 








Privind în ochii tài... 


Ai plecat. Tu știi frumoaso, 
Ce-ai lăsat în urma ta, 

lu ce porți În ochi eternul 
Cerului de Marmară? 


De ce taci şi-ţi pleci privirea ? 
Sau gândirile-ţi se strâng 

Din vre-un câmp scăldat în soare, 
Din răcoarea unui crâng ? 


E'n amurg. Ți-aduoi aminte. 
Când sub bolțile de tei 

Eu ţi-am spus o vorbă veche. 
Și-ai zâmbit, fără să vrei? 


Ți-aminteşti tu câte basme 
— Basme fără de sfârșit — 
Începeam sub portocalul 
Totdeauna înflorit? 


Ce roşeşti? Şi-n părul moale, 
Când se lasă faţa ta 

Vrei s'ascunzi surisul tainic 
Or să plângi? 0, nu plecă, 


Nu plecă... Tu ai în mersu-ţi 
Mlădierea unui val, 

Tu ce porţi în respirare 
Adieri de portocal, 





Dar ce gânduri te 'ndemnară 
Să te duci? De ce-ai venit? 
Ai voi să 'ncepem iarăși 
Basmele fără sfârşit? 

E'n zadar... Deși privirea-ţi 
E potop de ispitiri, 

Pentru mine alte doruri, 
Porţi, copilă, în priviri : 
Mi-ai adus aminte țara 
Primăverilor eterne]... 

Cum amurgul peste suflet 
Pacea-i dulce mi-o așterne 


Mă reîntore la vremea veche 
Când uitaţi pe ţărmul mării 
Noi priveam tăcuți la steaua 
Călătoare'n fundul zării, 


Și cu părul tău pe frunte, 
Fruntea ta pe-obrajii mei 

Ne spuneam atât de multe, 
Cu-un luceafăr câteși trei... 


Tu, îți mai aduci aminte 
Cum cântau din depărtare 
Lopătarii — umbre negre 
In lumina de'noptare? — 


Cum de-odată, portocalul 
—  Înflorit întotdeauna — 
Și scăldat in raze albe 

Ne-arătă în faţă-i, luna? 





0, te uită cum se pleacă 
Și luoeafărul de seară... 
Nu lăsă în jos privirea, 

Ci din ochii tăi să piară 
Șirul lung de case negre, 
Uliţe, copacii mici 

Și cu cât scădea-va steaua, 
Fruntea albă să-ţi ridici 


Cătră cerul plin de raze, 
Cătră luna ce răsare 

Și se 'nalță — ca atuncea! — 
Pe albastra ei cărare... 


Casele, în haina nopții 
Ji-se par 'ntin8 de mări, 
Vuetul ce-l înfăşoară, 
Glasul vechei înserări. 


Voi cătă atunci în ochi-ți: 
Tu să-mi cânți încetișor 

0 poveste ca acelea 

Ce-mi cântai lângă Bosfor, 


Glasul valurilor mării 
Tremure'n cântarea ta, 
lar privirile furate 
Cerului de Marmarà 


Să le pleci ugor pe ochi-mi 
Înseraţi de-atâta dor, — 
Și s'adorm visând amurgul 
Cum se lasă pe Bosfor... 
Victor Eftimiu. 


© BCUCIuj 

ocupă cu persecuțiile pe cari le indură cetitorii 
săi, din partea guvernului rus. 

Tactica aceasta, spune Tolstoi, e absurdă, 
fiindcă în loc să se urmărească autorul lucrării, 
sunt urmăriţi cei cari o răspândesc, şi inutilă, 
fiindcă oricât l-ar atinge suferințele prietenilor 
săi, Tolstoi va continuă să spună adevărul. 


o 
Pe când Puccini, celebrul autor ul operei 
„Toşca* face tot posibilul să-şi atragă simpatiile 
austriacilor, reprezentând premierele sale pe 
scene austriace, rivalul său Leoncavallo, se ins- 
piră din era garibaldiană și compune opere cu 





tendinţe anti-austriace. 

El a isprăvit de curând o operă „Maja“, cu 
subiect provensal iar zilele acestea va da gata 
„Camicie Rose“, în care, acţiunea se petrece pe 
vremea când Garibaldi a încercat să ia Tren- 
tinu! dela austriaci. 


© 

Fogazzaro, marele prozator italian, avtorul 
cunoscutului roman Sfântul, lucrează la un nou 
roman, care de astădată, nu va mai ridicà fur- 
tunile stârnite de Sfântul în cercul teologilor. 

Se zice că în acest roman vom regăsi 
umorul venețian, atât de gustat în primele scrieri 
ale lui Antonio Fogazzaro. 


Situaţia în Turcia. 


„Mă angajez în faţa lui Dumnezeu a păstră 
Constituţiunea în tot timpul vieţei mele. Dumnezeu 
să-mi fie martor !* 

Iată cuvintele pe cari le-a rostit Sultanul 
dupăce a primit jurământul noului guvern. 

La rândul său, marele vizir a declarat, că 
până acum guvernul turcesc a neglijat ordinea 
publică, dar că el a dat ordine să se restabi- 
lească liniștea în tot imperiul otoman. 

Inaltul demnitar a mai declarat că a dat 
ordine ca alegerile să se facă în mod absolut 
liber şi nepărtinitor. El a adăogat că mâine va 
supune consiliului chestiunea finanţelor, în ce 
priveşte politica externă: o politică deschisă şi 
sinceră faţă de toate puterile. 

Se naște acum întrebarea dacă şi puterile 
vor face acelaș fel de politică. 

Neaşteptatele evenimente din Turcia le-au 
pus pe gânduri, căci le-au stricat multe planuri 
frumoase, 

Mai ales „colosul dela nord“, care se crede 
dator să aibă ochii ìn patru asupra creștinilor 





din imperiul otoman, nu vrea încă să-și vadă de 
treabă. 

In loc să-și vadă de păcatele ţăriii lor, di- 
plomaţii ruşi continuă să făurească pruiecte de 
„reforme în Macedonia.“ 

Nu mai departe, zilele trecute, ministrul de 
externe a trimis tuturor reprezentanţilor Rusiei 
la Berlin, Roma, Londra, Paris, Viena, un nou 
stoc de reforme dintr'acestea. 

Proiectele elaborate de el şi acceptate de 
cabinetul dela Londra, sunt însoţite de o circu- 
lară, spunând că acest document nu este comu- 
nicat guvernelor decât ca informaţie, fiindcă, 
după părerea cabinetului din Petersburg, puterile 
ar trebui să suspende, pentru moment ori-ce de- 
mers care ar puteă fi, după recentele evenimente 
din Turcia, considerat ca fiind o probă de ne- 
încredere faţă de Sultan. 

Ursul dela nord ştie să fie şi vulpe şireată. 

lată cum urmează circulara: 

Guvernul otoman are de realizat el insuş 
aceste reforme. Rusia va urmă cu cea mai mare 
băgare de seamă şi cu simpatie sforţările Turciei, 
spre a asigură funcţionarea noului regim și se 
va abţină de a interveni în nici un felspre ase 
complică sarcina Sultanului. 

Ministrul sfârșește depeșa spunând că Rusia, 
credincioasă tradiţiunei sale istorice şi reze- 
mându-se pe tratate cunoscute, nu va consideră 
rolul ei de putere reformatoare în Macedonia ca 
terminat decât când opera începută de Sultan 
va ajunge la un rezultat mulţumitor şi va fi o 
ameliorare pentru această provincie. 

In caz contrar, Rusia va aveă datoria să 
semnaleze puterilor necezitatea să se reia acti- 
vitatea reformatoare comună întreruptă. 

Iar puterile, negreșit, îi vor da toată drep- 
tatea... 


Efectele constituţiei se arată. 

Numeroase bande greceşti şi bulgărești au 
depus armele. Bandiţii din Berat şi Epir s'au supus. 

Alaltăieri, patrusprezece voivozi, şefi de 
bande sârbești din Macedonia precum şi 70 de 
comitagii sârbi, cu toţii armaţi şi in costume de 
răsboinici, au plecat ieri seară în Turcia pentru 
a depune armele la Uscub, din respect pentru 
nouă stare de lucruri și pentru constituţiunea 
acordată Turciei. 

La Belgrad, o mulţime imensă a făcut ova- 
țiuni voevozilor prin cântări de muzici şi dis- 





cursuri patriotice. Inaintea plecării s'a dat un 
banchet în onoarea lor. In gară s'au pronunţat 
discursuri de câătră voivozii Dovesesnski, Ba- 
bunski, Pecianata, Sokolovici. Dânşii au „fost 
aclamaţi şi purtaţi pe mâni. Călătorii turci cari 
se aflau în trenul expres au fost aclamaţi prin 
strigătele de: Trăiască Turcia! 

In toate gările sârbești, dar mai ales la 
Povo, Niș, Vrania, mulţimea poporului a făcut 
ovaţiuni voivozilor şi turcilor. | 

La graniţa turcească şi dealungul liniei fe- 
rate până la Uscub, primirea a fost solemnă, cu 
onoruri militare, și cu un entuziasm rar, pecete 
luindu-se prin aceasta mare manifestaţiune, prie- 
tenia sârbo-turcă. 

Despre relaţiunile cu Bulgaria, se scriu 
lungi şi entuziaste articole în presa turcească. 

Firea sinceră a turcului se arată şi aici. 

„Sperăm că bunele relaţii nu vor fi tur- 
burate şi că Bulgaria va urmă o politică dreaptă . 
şi sinceră“. 


Constantinopolul are un aspect nou. 

Mulțimea forfoteşte pe străzi; ochii nu mai 
sunt încruntaţi, mâinile se agită, iar glasurile 
se înalţă intrun imn de mulţumire câtră Sultan, 

lnvizibilul monarh se arată mai des; toţi 
supuşii săi pot vedeă acum faţa sfântă a padi- 
şahului. 

... Şi dacă ar fi să credem ce spun ziarele, 
Abdul-Hamid începe să umble travestit prin oraş, 
se amestecă în popor şi vrea să ştie ce se spune 
despre el — cum făcea odinioară legendarul 
calif Harun-al- Rashid. .. 


Mari furtuni au bântuit zilele trecute. In 
România mai ales, ploaia amestecată cu trăs- 
nete a pricinuit mari pagube. 

Străzile mărginaşe ale Bucureștilor şi ale 
altor oraşe din provincie, au fost inundate. 

Mulţi oameni și vite au fost trăsnite, iar în. 
unele locuri, trăsnetul a aprins casele. 


o 
Holera face multe victime în fiecare an în 
Rusia. O telegramă din Petersburg anunţă, că, după 
o statistică, din 350 de atinşi de holeră, au murit 
174 dela 21 Iulie până la 8 August st. n. în gu- 
berniile Astrahan, Saratov şi pe teritorul Donului. 
Zilele trecute s'a constatat şi un caz de ciumă, 
la Odessa, pe bordul vaporului „Rospit Lazareft&, 
o 








P-uscariaş"a 1. 


— Tii... ţi-o fac eu tiel... 

Hora se strică deodată şi lumea se îngră- 
mădi in uşa cârcimei; doi bărbați ieșau afară 
îmbrâncindu-se. Unul erà moş State, om bătrân 
şi așezat, nu se certase în vieaţa lui cu nimeni; 
tot satul il cinstea şi ascultă sfatul lui. Celalalt 
mai tânăr eră Florea al lui Dobrică, un puşcă- 
riaș, îl ocoleau şi copiii când îl întâlneau în cale. 
Câţiva oameni mai în vârstă săriră în mijlocul lor 
şi-l rugară pe moș State să-l lase în pace, să 
nu-și pună mintea cu un ticălos ca ăla! 

— Da nu-i fac eu nimic nenișorule ! Destul 
e el bătut de Dumnezeu; dar îi spusei şi eu ca 
la un creștin: „Mă nepoate. Floreo, când treci 
seara dela câmp mai leagă cârlanul ăla. că strică 
porumbul oamenilor şi de, e păcat de muncu- 
lita aia!“ Așa... n'apucai să isprăvesc vorba că 
sări la mine cu scaunu că ce zor am eu, ce 
sunt „aucatu“ satului!... 

Când moş State întoarse capul, Florea al 
lui Dobrică tocmai veneă spre el cu un par dela 
gard în mână, gata să-l croiască. Oamenii puseră 
mâna pe puşcăriaş şi îi luară lemnul din mână, 
îmbrâncindu-l spre casă. Nevastă-sa veni şi ea 
dintre femei cu faţa vânătă ca porumba de 
ciudă şi de-abeă îl făcu să plece. 

— Nu, vreau să-l mănânc fript pe căimă- 
canu! Nu scapă el de mine nici în gaură de 





șarpe; de mult i-o coc eu lui, dar nu-l las! O 
să-l fac să-și plângă singur de milă... 
...S’a stricat de mult hora. Fetele şi îlă- 

căii se împrăștie cârduri, cârduri pe uliţi. Ca o 
umbră subţire se lasă tot mai mult seara peste 
sat şi amurgul însângerat îşi trage perdeaua peste 
deal. La cârciumă se mai aude gura câtorva 
oameni înăuntru şi un glas de vioară dogită; şi 
din când în când se deosebește cântecul: 

Foaie verde colilie 

Mult mi-e inima pustie, 

Mult mi-s zilele amare 

Şi dorul fără hotare!... 


Iei, colea prin curţi se văd licăriri de fo- 
curi şi suluri negre de fum se ridică până în 
slava cerului. Câte o fată întârziată la fântână, 
dă fuga spre casă cu doniţele pe umăr. În urmă 
o priveşte lung flăcăul prins de dragoste, dar 
vitele bată-le pustia nu-i dau pace, căci se bu- 
bucese tot mai mult la puț: cumpăna scârţie 
greu şi flăcăul deşartă ciuturile una după alta 
în sghiab. 

Pe șoseă rar de tot se mai aude uruitul 
vre-unui poştalion și încet se pierde de-alungul 
şoselei în .plasa cenușie a noptei. Dinspre stuful 
aninului se închiagă un vântuleţ şi își scutură 
lin aripele ușoare peste sat. Se umflă mai tare 
vântul şi din deal vine la vale ca prin şoapte 
un glas răstit: 


< 





— Lasă-l pe mine!... I-o fac eu! Nici în 
piatră seacă nu scapă! Să știu că mă bagă în 
pușcărie pe vieaţă şi tot nul las până nu l-oi 
pişcă!... 

Vântul se înteţește mai mult, nouri de pul- 
bere se ridică în sus şi vorbele nu se mai aud... 

S'a inoptat. La cârciumă e stânsă lumina; 
pe uliţi nici ţipenie de om. Amurgul nărânzat 
s'a închis in umbra fumurie a nopței şi prin 
curţi s'au potolit focurile. Din când în când mai 
trezeşte liniştea scârțăitul prelung al cumpenei 
dela fântână, izbeşte vântul ciutura de visduri și 
câte o picătură ca de argint viu se scurge dea- 
lungul ţurţurelui. Departe de sat, pe deal cio- 
banul tot mai face de denie lângă turmă trântit 
într'o mână. Şi până să-l prindă somnul îi mai 
ține de urit cavalul; el e tovarășul lui şi de clipe 
vesele şi de zile triste. Și cântă ciobanul singur, 
doar cu dorul şi cu graiul inimei pustii, şi din 
când în când îl mai îngână clopotul dela gâtul 
berbecului. Glasul fluerului aci e duios, ace 
trist, aci se ridică, aci se coboară până ce se 
pierde ca o boare lină peste satul din vale, unde 
a aţipit şi linişteal... 

* 

.. E în cumpăna nopţei. A adormit de 
mult şi cavalul şi clopotul. Dorm şi ierburile, 
doarme firea întreagă; doar pe alocurea se mai 
aude din când în când rumegatul vitelor la esle 
şi câte o răsuflare grea. Cerul e senin sticlă; 

VIEAȚA ÎN BUCUREȘTI. 


— În muzeul zoologic. — 

„In vasta clădire nouă ridicată anume în ca- 
pătul şoselei Kiselef s'a deschis muzeul zoologie, 
instalat în condiţiile cele mai bune atât în ce 
priveşte împărţirea pe clase cât și orânduirea 
fiecărui specimen în parte. 


In sala de jos, dela întrare, te întâmpină 
cu un gest nu tocmai primitor, un orangutan 
ariaş care cu o buturugă în labă făgădueşte 
par'că o răfuială zdravănă celorce s'au lăpădat 
“de originea-i ilustră. Noroc că cercevelile dula- 
pului de sticlă, în care-i inchis sunt destul de 
groase şi ceice trec pe dinainte-i se strecoară, 
încolo, sfioşi, când îi zăresc „gestul“ hotărit. 


Lângă orangutan o întreagă armie de mai- 
muţe şi maimuţele, de toate mărimile şi speciile, 
căţărate pe crăci, dându-se uța în văzduh sau 
strâmbându-se unele la altele de parcă ar fi o 
copie curată a apucăturilor sociale omeneşti. 


Intr'un alt salon de cum întri simţi petre- 
cându-te un fior rece, de sus până jos. Aci în 
borcane de toate mărimile, în dulapuri mari sunt 
întinse mai toate soiurile de reptile și batraciane 
de pe faţa pământului. Toate animalele acestea 
hâdoase, ce au prins par'că ceva din răceala 
pământului şi a apei în care trăesc, toate prin 
uriţenia şi fioroasa lor alcătuire te fac să cugeţi 
la vieaţa plină de primejdii a omului primitiv. 

Mai ales când zărești câte o reptilă verzuie 
mare de vre-o doi coţi şi cu spatele întărit de 
două jumătaţi de aripi cartilaginouse, te gàn- 
dești numai decât la ceeace o fi fost atunci când 
multe animale de acestea monstruoase puteau 
să sboare, să huzurească în pace ori unde! 


Intr'un salon tot atât de vast, pești de toate 
speciile şi mărimile, închişi în borcane își arată 
frumuseţea solzilor, podoabele acestea ce te ui- 
mesc prin varietatea nuanţelor la fiece pas. 

Şi apoi întrun alt salon cetacee uriaşe, 
animalele acestea straşnice de apă ce-şi răsfaţă 
coapsele grozave în largul mărilor de pe toată 
fata pământului. 

lar în mijloc, ca un fel de rege al acestor 
animale, scheletul uriaş al unei balene din Oceanul 
Pacific ocupă tot mijlocul sălii, lungă de vre-o 
20 metri. Şi fără să vrei te duce gândul la imen- 
sitatea, la haosul de apă în care un astfel de 

„PARA NOASTRA: 


„individ“ trebue să se simtă la locul lui, să 
sburde în pace. 

In alte saloane apoi toate soiurile de fiare 
din codri şi crânguri, de pe munţi și câmpii — 
o adevărată trecere în revistă a tuturor frumu- 
seților şi grozăviilor singurătăţilor nemărgenite! 

Ce frumos e cerbul atacat de lupi! Cu câtă 
înfricoşare se scutură când se crede inconjurat 
de peste tot. 

Pe un lup l-a străpuns cu coarnele lui fan- 
tastice şi acela urlă cu picioarele în sus, în 
omăt, în vreme ce un altul a sărit în cârca bie- 
tului cerb, l-a înfâşeat de grumazi şi altul îşi ia 
vânt să-i sară şi el în spinare, iar alţii urlând se 
apropie de prada sigură. 

Câtă realitate în darea acestei scene din 
vieaţa animalelor! , 

Iar în saloanele din rândul de sus pasări 
de toate culorile şi mărimile şi fluturi fermecă- 
tori şi insecte de toate felurile și nuanțele — o 
adevărată gamă de culori prin care treci ca 
printr'o imensă grădină în care dai de toate 
florile de pe pământ. 

Seria fluturilor îndeosebi e o adevărată 
uimire pentru ochi — atât de curioase și rare 
sunt formele și nuanțele. Parecă să-ţi închipui 
numai forma cea mai neinchipuită şi ai să şi dai 
de un exemplar pertect identic întrun dulap. 

Din toate punctele de vedere muzeul e 
foarte bine orânduit şi-şi va îndeplini şi mai 
bine rostul cultural fiind foarte cercetat de mii 
de oameni, când numele tuturor animalelor vor 
fi scrise și în româneşte peste tot. 

Ori-cum, acesta e întâiul muzeu bine alcă- 
tuit la noi, şi pe modelul lui aşteptăm să mai 


vedem în curând şi altele la noi. 
N. Pora. 


Modestie. 


De. vorbă stau doi barzi. Cel june 
Cam astfel celuilalt îi spune = 

— Tu ești poet, dar nu ești mare 
Vei fi cândva... o știu eu bine 
Și cât vei fi de mare 'm versuri 
In proză eu voi fi cât tine! 

Iar celalalt surâzând, îi zice; 

— Nu eşti modest deloc, amice! .. 


E. 

Naufragiul lui Zeppelin. 
(Notiţe.) 
Plieningen bei Stuttgart. 

Oraşul e însufleţit de o mişcare, pe care 
n'0 vezi decât în mari clipe hotăritoare, în care 
se fac și se desfac destinele popoarelor. Pieţele 
publice sunt inţesate de lume, pe strade toţi fug 
zoriţi spre locurile largi, spre înălţimi; grădinele 
restaurante rămân goale, cu toate că e vremea 
cinei, tranvaele deabiă se mișcă încărcate de 
lume, automobilile zbârnăe vertiginos spre peri- 
feria orașului. Pe case fâlfăe drapelele, în văzduh 
pluteşte un suflu de sărbătoare. 

— Vine, trebue să vină! 

La colţuri se cetese cu nesaţ, cu patimă, ulti- 
mele telegrame afișate; în faţa localelor jurna- 
lelor lumea se înghesue înfrigurată, cerând ştiri. 

— Vine negreşit, intre şeapte şi opt de 
bunăseamă. 

O boare uşoară răcoreşte obrazul, amurgul 


„se lasă tot mai mult, luna în primul pătrar stră- 


lucește tot mai limpede pe cerul senin, întune- 
când cu strălucirea ei lumina globurilor electrice. 

Dar minunea așteptată nu se vede şi încet 
după desamăgirea posomorită vine răbdarea po- 
tolită, lumea devine tot mai rară, oraşul întră în 
liniștea pustie şi tăcută a nopței. 

In dimineaţa următoare un strigăt aleargă 
din casă in casă. Cu răsuflarea înnecată, fre. 
cându-se la ochi, cu inima svâcnind, neștiind 
bine de nu se întâmplă poate o mare nenorocire, 
fiecare se desmeteceşte. 

In ceața străvezie a dimineţei reci de sfârşit | 
de vară, se desluşeşte alb, corpul uriaş al ba- 
lonului. Incordarea stăpâneşte sufletele tuturor. 
Inaintează domol desluşindu-șşi tot mai mult liniile 
elegante, legănându-se şi evoluând uşor ca o 
pasere leneşă, stăpânindu-şi mişcările cu cârma 
care se deosebește la unul din capete. Ceaţa se 
împrăștie şi cele dintâi raze ale soarelui poleese 
nacelele de aluminiu cu strălucirea lor sclipitoare. 

Grupurile mici de privitori tac stăpâniţi de 
o admiraţie ce are ceva din adorarea divinităţei, 
grupele mari izbucnesc în strigăte puternice, care 
totuş sunt ridicol de slabe în măreţia tabloului 
acestuia. 

Oamenii din popor, hrăniţi zi de zi cu 
scrisul ziarelor mărunte, fac reflecţii banale 
asupra viitoarei flote aeriene, asupra Germaniei 
invincibile. 








înspre răsărit un bulgăraş de nor zoreşte să 
ajungă luna de pe urmă. După câteva clipe o 
fâşie de umbră se lăsă peste sat şi se făcu mai 
întuneric. Printre şanţurile dela spatele bisericei, 
un fâşiit de frunze trezi liniştea și se ivi pe 
maidan un om. Erà ghemuit intrun zăbun şi cu 
căciula cam trasă pe ochi. Când ajunse în dosul 
grădinei lui moş State, se opri o clipă şi se 
uită şerpește în juru-i. Dar nu stătă doar, cât 
ai clipi din ochi ş'apoi sări pârlazul. Ajuns lângă 
şura de grâu săltă fruntea în sus şi cu mâna 
fără să-i tremure scoase din sân un mototol şi 
il vâri în snopul de grâu. Deabiă pută să-și in- 
toarcă capul şi simţi că i-se moaie picioarele şi 
pământul par'că se invârteă cu el. O dogoreală 
de foc îi străbătă zăbunul şi par'că îl arse la 
ficaţi. Umbra se trase deasupra satului şi-o ploaie 
de raze dela lună îi străpunse pleopele. El des- 
chise ochii mari. Focul se intinsese pe colţul 
şurei şi limbile dau năvală in paiul uscat. Un 
văl mulţumitor de răsbunare îi trecă peste fruntea 
incruntată şi hoţul pieri printre șanțuri... 


In câteva clipe flacăra cuprinse toată şura 
şi vâltoarea roşie se înălţă ca nişte limbi de 
balaur până peste vârful salcâmilor, insângerând 
turla bisericei. Tot satul fù trezit din somn când 
văzu prăpădul de foc ce lumină ca ziua ulițele. 
Păreă că s'a aprins cerul așa de mult se ridi- 
case vâlvoarea în sus. Moş State n'a putut să 
ajungă până la foc, a căzut jos la poarta grădinei. 





— M'a lăsat sărac oţul... atât a putut să 
grăiască şi a plâns mult fără glas. 

Lelea Catrina, nevasta lui moş State a le- 
şinat de tot barem, nici nu a mai avut grai când 
a văzut toată munca dintr'o vară în gura focului. 


Au sărit toţi oamenii din sat, cu hârdaie, 
cu căldări cu apă, care cu ce i-a fost îndemână, 
ca să scape grâul, dar n'a fost cu putinţă căci 
grâul eră scorojit şi focul îl topiă cât clipai din 
ochi. Şi în mai puţin de două ceasuri, toată 
munculiţa lor s'a prefăcut în cenuşă... 


... Târziu când scrumul fă stâns cu apă, 
lumea plecă spre case, fiecare cu capul plecat 
şi trist de nenorocirea ce căzuse pe sufletul lui 
moș State. In auzul satului, în urma a trei oameni 
cari suiau maidanul de pe uliţa mare, se aud 
ca în şoapte vorbele: 


— Eu îmi pui capul că asta Florea al lui 
Dobrică a făcut-o! Ş'apoi nu-i văzuși zăbunul? 
l-au găsit la pârleag! Măi, ce câine de oml... 
Nu se gândeşte şi el că e păcat de Dumnezeu!... 
Veni alaltăeri din puşcărie şi acum altă boțo- 
roagă!... O să-l închidă iar!... Mai bine l-ar 
luă sfântul!.!. Zi doamne fereşte; așa i-a fi fost 
ursita luil... 


Cei trei oameni au cotit după colţul ariei 
boereşti şi nu se mai înţeleg vorbele. Iar s'a 
lăsat liniştea peste sat. Luna a ajuns sus de tot 
şi învăluită într'o posghiţă de tristeţe priveşte jos 





colibele peste cari iarăşi și-a întins somnul 


aripele... 
+ 


% * 

— Dar unde aleargă lumea aia fá Călino? 
şi femeile se sculară dela umbra salcâmului. 

— Apoi, voi o palmă de loc aci şi nu știți 
nimic! Auzi că au venit jandarmii... Şi femeile 
o rupeau cu toate la fugă. 

In faţa primăriei s'a strâns tot satul. Unii 
oameni stau mai departe pe marginea soselei, 
iar alţii mai indrăzneţi s'au apropiat până lângă 
prag şi cu căciulele în mână ascultă înăuntru. 
Din când în când se aude până afară gura jan- 
darmilor şi femeile se dau îndărăt. 

De-odată incepu să fugă lumea din faţa primă- 
riei; copiii se împiedecau peste şanţuri, căzând unii 
peste alţii. Jandarmii eşiseră afară cu Florea al 
lui Dobrică legat cu fiare. Puşcăriașul nu se si- 
nichiseă, eră învăţat cu cătuşele de mână. Unii 
il blestemau, alţii ziceau: „Doamne fereşte“ 
şi-şi făceau cruce. Au pornit jandarmii cu puş- 
căriaşu pe uliţa Mare. Lumea a pornit şi ea în 
urmă, mergând fiecare până în dreptul casei. 
Numai o femeie cu ochii plânşi, cu doi copii 
după ea și unul mai mic în braţe nu s'a des- 
părțit. 

Când a ajuns alaiul in dreptul curții lui 
moş State, bătrânul stăteà trist pe prispă; a 
privit mult în urmă şi când a văzut copii ţinân- 
du-se de rochia măsei şi strigând: „mamă, tata 

Dar deodată uriaşul pare a se apropiă în- 
grijitor de pământ. 

— Nu se poate, e efectul depărtărei, dispare 
numai după dealuri. 

— Nu se poate. 

Nedumerirea se zugrăvește pe feţe. E doar 
proba hotăritoare de douăzecişipatru de cea- 
suri, e la întoarcere, după un drum de urale și 
de entuziasm neinfrânat. Dacă se lasă pe pă- 
mânt biruinţa e perdută. 

Şi totuş e adevărat. Lumea nu-și crede 
-ochilor. Dar lunetele urcate în pripă pe coperi- 
“gurile caselor, nu se pot înşelă. E chinuitor. 
darăş, a nuştiu câtea oară, un accident, un şurub 
frânt, o nenorocire. 

Lumea incepe să alerge, din oraş, din sa- 
“tele din jur, spre locul coborirei. E o goană ne- 
bună. Automobilele se reped ca fulgerul răsco- 
'lind în nouri praful drumului, trăsuri, biciciete, 
-ofiteri şi soldaţi călări aleargă spre locul intâm- 
-plărei, unde se petrece parcă nu mai putin decâi 
«0 nenorocire naţională. 

E la amiază. 

„Pe câmpurile ce poartă pânea, pe ici pe 
“colo secerată, se mișcă lumea în zăduful verii 
«ca la un pelerinagiu. Cetele ce vin şi se duc se 
4in lanţ. Intrebări fugare zboară pe buze: 

— Unde e, mai e departe? 

lată-l! 

De pe un dămb al câmpului întins, îl vedem 
legănându-se în mijlocul livezilor verzi de otavă 
“fragedă. Un cort uriaș ce-ar puteă acoperi un 
“târg întreg. Ne stăpânește un sentiment ciudat, 
parcă o făptură din alte lumi sar fi coborit 
printre noi să ne aducă vești de pe tărâmuri 
nestrăbătute. De jur-imprejur se îngrămădește 
:mulţimea felurită a curioşilor de toată mâna: 
“Ţărani cu uneltele în spinare, ţărance cu droia 
de copii după ele, lucrători cu privirea întune- 
-cată, răzimaţi pe biciclete, automobilişti cu oche- 
larii, mantaua şi şapea caracteristică, fete îmbră- 
cate în alb, copii veseli, băthâni uimiţi — un 
amestec felurit de feţe, de porturi, de expresii. 

De jur-imprejur soldaţi călări tin mulţimea 
la distanţă. In jurul nacelelor de aluminiu vor- 
besc încet cu un accent de îngrijorare, ofiţeri, 
ingineri, profesori. 

Privim cu ochii noștri de profani scheletul 
care poartă învălişul alungit ce inchide baloanele 
propriu zise; privim patru elice laterale, mici, 











nu merge acasă ?!“, l-a podidit și mai mult plânsul 
pe moşneag. 

— Iar o să-'] închidă ! Vai de copilașii ăia 1... 
Despre partea mea poate să-'i deă drumull... 
Cunculiţa mea dintro vară... tot s'a dus toată — 
în vânt!... Şi bătrânul se puse pe plâns ca un 
copil.... Jon Chiru- Nano». 


Dintr'un carnet. 


De o sută de ori au fost mai mulţi scriitorii 
de talent, decât şcolile literare. Ceeace nu în- 
seamnă că primim cu mai multă dragoste o 


şcoală nouă, decât un scriitor de talent... 
© 


Bunul simţ înlocueşte toată cultura. 
o 
Dacă nu vorbeşti despre ea şi dacă nu-ți 
place să vorbeşti de rău pe altele, nu vorbi 
niciodată unei femei, despre femei. . 
o 


Atâţia „cuminţi“ sunt pe lumea asta, încât 
nu mai încap înţelepţii... 
o 
O singură înțelepciune există într'adevăr: 
să dai tot ce-a fost și tot ce va fi, pentru clipa 
de faţă. 
3 © 
E frumos ceeace e rar. Iată de ce îmi plac 
nebunii, când pământul e plin de cuminţi. 

surprinzător de mici, privim cârma: e o coadă 
lată şi două mari cutii laterale pentru prins 
vântui; privim nacelele şi întreg complexul de 
fire electrice, de sârme, cari cârmuesc puterea 
aceasta ce sfidează văzduhurile; privim această 
creaţiune îndrăzneață a minţei omului şi nu ne 
putem impăcă cu sălbătăcia gândului acelora, 
cari văd în ea numai o maşină de pustiire şi de 
moarte: 

Dar natura nu se dă învinsă, Ea pare a 
râde de îndrăzneala acestora ce vor s'o înlăntue 
şi so stăpânească şi-i ţine acuma în loc, sfără- 
mându-le planurile şi bucuriile. De bunăseamă 
nici astăseară nu vor puteă porni mai departe... 
Bătrânul Zeppelin nu-şi perde firea. Voinic și 
sprinten în vârsta lui înaintată, impunător şi 
distins in podoaba părului şi mustăţilor lui albe, 
el discută liniştit și senin, aproape zâmbitor, in- 
suflând tuturor nădejde şi credinţă. 

E optimismul neinduplecat și neşovăitor al 
rasei germane în floarea sănătăței ei. 

Bătrânul se duce dela o vreme să pună la 
cale cele de trebuinţă pentru drumul mai departe. 

Deodată ca o ameninţare se desprinde din 
văzduhul liniștit un vânt violent, care ameninţă 
a furtună. 'Țăruşele, ancorele, mânile soldaţilor, 
care ţineau frânghiile se descleaștă; câteva clipe 
de înmărmurire mută; balonul esmuls, târit cu 
repeziciune o bucată, izbit de arborii şoselii, cari 
se frâng în jumătate... Un tunet surd... O flacără 
care pâlpăe ca o pară înfricoşată de iad, câteva 
clipe şi apoi schelăria de aluminiu se nărue pe 
pământ. 

Un vaet înnăbușit de durere și de groază. 

Gondolele sunt răsturnate, helicele frânte, 
totul fumegă încă răspândind mirosul de benzină 
şi de cauciuc ars. E scheletul înspăimântător al 
unui monstru, lung, fioros — dar înfrânt, 


Soldaţii trag cordon de jur-imprejur. În 
mijloc desnădejdea deabiă stăpânită, lumea se 
îngrămădeşte din nou; vestea se răspândeşte 
într'o clipă şi în ceasul următor tot ţinutul e 
răscolit ca de răsmeriţă. | 

Peste capetele tuturor pluteşte o jale care-ţi 
face milă şi care multora le va fi adus lacrimele 
în ochi. G. C. Ionescu. 


Lectura inteligenţei noastre. 


Intr'un articol publicat anul trecut am spus, 
că inteligenţa noastră, cu mare predilecție ce- 
teşte fleacurile literaturei maghiare — literaturei 
de geşeft — ignorând astfel frumoasa noastră 
literatură românească, ignorând-o întrun mod 
atât de condamnabil, că mulţi, foarte mulţi sur- 
tucari de ai noştri n'au cetit o singură strofă 
din poeziile lui Vlăhuţă, Coşbuc, Goga, sau o 
singură pagină din proza lui Sadoveanu, Bră- 
tescu-Voineşti, Sandu-Aldea, și alţi scriitori con- 
timporani români. 

Revin de nou asupra acestui fapt trist şi 
dureros, care din toate punctele de vedere e 
nespus de condamnabil, căci are ca urmare to- 
tala desprețuire și ignorare a literaturei noastre, 
dar totodată trebue să ţinem cont şi de înrâu- 
rința bolnăvicioasă și demoralizătoare ce exer- 
cită asupra consumatorilor acestei literaturi ob- 
scure, lipsită de cea mai elementară noţiune de 
artă şi realism. 

De un timp relativ scurt, orașele din pro- 
vincie sunt inundate de o sumedenie de „no- 
vele“ şi „romane“ tipărite în fascicole format 
mare, având pe copertă portretul vreunui „cel 
mai renumit detectiv american“ — sau — „en- 
glez“ şi câte o ilustrație colorată, în care sen- 
saţia intotdeauna ocupă loc de frunte. De sine 
înţeles apoi, titlul novelei sau romanului încă e 
cât numai se poate de bătător la ochi. 

Aceste „novele* și „romane“ traduse în 
limba maghiară şi germână, și în contra cărora 
au protestat chiar şi maghiarii, mult şi cu mare 

plăcere sunt cetite — onoare excepţiunilor — 
şi de inteligenţa noastră. 

Execuţia tehnică a copertei a amintitelor 
fascicole, — din motive binepricepute — e atră- 
gătoare, conţinutul lor însă e sensaţional până 
la îngrozire, e scandalos, e imposibil. 

Spre dovedirea acestor afirmaţiuni, îmi per- 
mit să fac următoarea schiță, palidă și fugitivă 
a unei părţi dintr'un astfel de „roman“ ce poartă 
sugestivul titlu de „Cea mai periculoasă bandă 
de spărgători din New-York“. 

Un tânăr detectiv urmărește pe stradele 
New-Yorkului pe un spărgător foarte isteţ şi vi- 
clean, care face parte din aceea bandă peri- 
culoasă. 

Spărgătorul văzându-se într'o poziţie atât 
de critică, întră intr'un birt mizerabil. După o 
vreme îl urmează şi detectivul. In birt sunt vre-o 
treizeci de oaspeţi; prada sa însă lipseşte. 

Târziu apare spărgătorul, care acuma e tra- 
vestit, are cu totul altă înfăţişare, fiind el absolut 
de necunoscut. Detectivul însă, la cea dintâi pri- 
vire ce a aruncat asupra spărgătorului, îl recu- 
noaşte. 

Spărgătorul părăsește birtul; tot astfel şi 
detectivul. După o urmărire desperată de câteva 
ore, spărgătorul dispare pe poarta unei case din- 
tro stradă laterală; stradă îngustă și murdară 
din apropiere de Chatham-Squere. 

„Aici e cuibul spărgătorilor“ îşi zice cu bu- 
curie detectivui şi întră şi el în aceea casă. 

In coridorul îngust e întunerec ca sub pă- 
mânt ; detectivul însă își continuă calea inainte, 
până ce o mână puternică îl prinde de grumaz, 

Detectivul- spune că € spărgător de profe- 
siune şi doreşte să-şi desfacă marfa. Insistă să 
fie întrodus înlăuntru. Sentinela îl face atent, 
că dacă a spus neadevăr, poate fi sigur, că cu 
vieaţa plăteşte aventura sa. 

Detectivul deşi ştie, că vieaţa îi e în cel 
mai mare pericol, hotărit şi fără nici o teamă 
urmează pe sentinelă, care la un timp oprin- 
du-se, a deschis o uşe şi a impins pe detectiv 
într'o pivniţă întunecoasă, plină de fum şi de miros 
infectat, insuportabil. 

După scurtă vreme ușa se deschide de nou, 
o voce din întunerec îl felicită că e atât de cu- 
rajos, iar o mână nevăzută apucă de umăr pe 
detectiv şi îl conduce într'a odae mare, luminată, 
— cuibul spărgătorilor. 

Detectivul jubilează de fericire. Vinde nește 
preţioase, oroloage, inele, braţare, și de oarece 
a făcut impresie bună asupra câăpeteniei spăr- 
gătorilor, e iniţiat în mai multe secrete a ban- 
dei; i-s'a făcut apoi propunerea, ca şi el să ia 
parte la o spargere însemnată, care va aveă loc 
seara următoare. 

Detectivul cu toată plăcerea consimte la 
aceasta, apoi dupăce se înţelege cu spărgătorul 
încredinţat cu spargerea din chestiune, că mâne ` 
seară unde să se întâlnească, părăsește casa... 

Mă opresc aici. N'am cetit mai mult, căci cu 
dispreţ, cu scârbă am aruncat romanul din mâni. 

Deslegarea. „enigmei* e foarte uşoară. A 
urmat arestarea bandei de spărgători, iar „renu- 
mitul“ „neintrecutul“ şi „genialul! detectiv e ri- 
dicat până la al şaptelea cer. 

Intreb: 

E admisibil, că detectivul cu o singură pri- 
vire şi îndată să recunoască pe spărgător, care 
s'a travestit așa de bine, că a fost absolut de 
recunoscut ? 

E admisibil, că detectivul fără a ţineă seamă 
de eventualităţi, orbiş să între în casa aceea, 
unde s'a refugiat spărgătorul, care, sigur, fiind 
aceasta cel mai natural lucru, a atras aienţiunea 
sentinelei asupra pericolului şi a povestit cama- 
razilor săi, cum vreme de câteva oare a fost ur- 
mărit şi cu câtă greutate a putut scăpă? 

E admisibil, că spărgătorul urmărit, la ve- 
derea prigonitorului său, să nu îl recunoască, 
abiă după câteva clipe cum i-a scăpat din ghiare? 

E admisibil, că niște spărgători atât de ra- 
finaţi, să nu bănuiască absolut nimic asupra de- 
tectivului, îndată să-l initieze în secretele lor 
atât de scump păstrate şi a căror trădare e 
identică cu nimicirea lor; să-i facă propunerea 
ca să ia parte la o spargere proiectată, punându-l 
în curent cu toate măsurile luate și planurile 
făcute, iar după toate acestea, intocmai ca cel 
mai devotat membru al bandei, să părăsească 
casa ? 

Nu, nu e admisibil, pentrucă imposibilitatea 
materială şi absurditatea extremă cu prea mare 
dragoste își dau în capete! 

In contra întroducerii în casele românești a 
astorfel de „novele“ şi „romane“ atât de bol- 
năvicioase şi demoralizătoare, trebue să luptăm 
cu toată hotărirea; inteligența noastră care sim- 
patizează cu astfel de literatură obscură, a cărei 
scop absolut nu e ideal ci pur material, trebue 
să rupă cu prezentul păcătos şi cu toată dra- 
gostea să imbrăţişeze frumoasa noastră literatură 
românească. i 

Este deci datorinţă sfântă a ziaristicei noa- 
stre, ca să-şi ridice vocea de protestare, expli- 
când însemnătatea lucrului, şi cu atât mai mult, 
că nu e exclusă posibilitatea, că astăzi sau mâne 
vre-un editor străin, ne dă în traducere românească 
astfel de „novele“ şi „romane“, ceeace va fi un 
mare dezastru pentru literatura noastră. 

Alex. Țințariu. 


ECONOMIE. 


VI. 
Sistemele cooper. Schulze-Delitzsch şi Raiffeisen. 


Dacă am văzut că Schulze-Delitzsch şi-a 
ivit sistemul său cooperativ, potrivit condiţiunilor 
vieţii economice din orașe, vom întâlni acum 
ideile lui Raiffeisen născute dintr'o concepţiune 
cu totul deosebită şi prielnice în mijlocul gos- 
podăriilor câmpeneşti. .. 

* 

Raiffeisen nu a fost — cum sar putea 
crede — un om al teoriilor, un cercetător ştiin- 
tific de cabinet, — întreaga lui cultură, îndeo- 
sebire de aceea a tuturor măiestrilor coopera- 
tori, are un caracter exclusiv religios. Biblia å 
fost catea înţelepciunei pentru umilul, — „pro- 
fet“ de pe țărmurile Rinului. Şi tocmai prin cre- 
dinţa sa nestrămutată, prin iubirea adevărată, ne- 
prihănită de oameni, prin sacrificiile-i nenumă- 
rate, acesta şi-a dobândit o strălucire vie şi ne- 
peritoare vieţei pământești aproape obscure. 

Raiffeisen a fost un spirit unilateral, — 
aceasta e neindoelnie — şi, ca toate spiritele 
unilaterale în genere, eră un bigot, un sclav al 
ideilor ce le propovăduiă... 

La baza sistemului său cooperativ, întâlnim 
ideia caritativă, — reflectarea în chestiunile so- 
ciale a unei culturi cu caracter pronunţat re- 
ligios. | i 

Raiffeisen vedeă cu mâhnire în noile forme 
ale vieţii sociale, mai mult o sălbătăcie ascunsă 
decât o civilizaţie adevărată, şi-şi explică toate 


relele inerente economiei sociale de azi, mai cu: 


seamă prin „păgânismul“ modern. . . 

Inapoi cătră credinţă, mântuire | Să înturnăm 
în vieaţa luptelor barbare de clase, — creşti- 
nismul senin. 

Mizeria socială provine din faptul că fratele 
şi-a uitat de frate, că oamenii se privesc intre 
ei cum se privesc fiarele înflămânzite.., „păgâ- 
nismul“ epocei noastre iată causa causarum, după 
părerea bietului părinte Raiffeisen, a conflictelor 
sociale... 

Și oare nu aveă dreptate? 

Personalitatea lui Raiffeisen, în afară de 
concepţiunea tristă asupra lumei se deosebea în 
vieaţa practică printr'o voinţă neinfrânată, prin- 
trun caracter dârj, uneori supărător, dar întot- 
deauna hotărit.,. 

Un bun prieten al său ne spune: dacă-i 
cunoşteai deaproape pe Raiffeisen, erai nevoit 
să-l stimezi, nu ai fi putut însă să-l iubeşti... 

O fire închisă în sine, oţelită în amara luptă 
pentru existenţă 

Raiffeisen a invăţat în „şcoala vieţii“ să 
ştie să sufere, să sufere pentru sine și ai săi, 


fără ca să strige vre-o dată, fără a se plânge 


de durerile şi nenorocirile-i proprii... 

Şi aceasta fire închisă, chemată pentru fapte 
neperitoare, în care nu poate pătrunde privirea 
banală, ascundea în sine o armonie divină... 
Credinţa stăpâneă toată fiinţa lui Raiffeisen. Și 
credința îl mângăiă, când durerile loviturilor vieţii 
ai fi crezut că îl răpun. 

In toată vieaţa-i bogată în peripeții şi im- 
podobită de o muncă neincetată, Raiffeisen a re- 
zistat ca o stâncă de granit, veșnic bătută de 
valuri, şi a îndurat şi s'a trudit ca un martir 
pentru cei suferinzi. 

Spiritul lui simplu — aproape naiv — îşi 
făurise o filozofie a vieţei luată din inima sa 
caldă şi însufleţită de adevăratul creştinism. 

In chestiunea socială, el aveă o părere, o 
credinţă proprie... Sistemul său cooperativ — 
dacă cooperaţia lui Raiffeisen poate întră în ca- 
drele orânduite ale unui sistem ruginos — este 
„socialismul creștinesc*.., 

lată, rezumată, părerea „părintelui Raiffei- 
sen“ 1) prin însăşi cuvintele sale: 

„Se zice că iubirea se răsplăteşte cu iubire“. 

Ingrijirea plină de dragoste din partea cla- 
selor înstărite pentru cei săraci, prin coopera- 
tive, precum e cazul cu societăţile de credit şi 
economie, e singurul mijloc ca să întemeieze 
societatea potrivită a viitorului şi ca să răpească 
puterea de vieaţă a partidului de răsturnare so- 
cială, Acesta este „socialism creştinesct. 

Felul cum a înţeles Raiffeisen cooperatismul 
este, întradevăr, de esenţa „socialismului cre- 
ştinesef. 

Dacă socialismul propriu zis ţânteşte eman- 
ciparea (emancipare, luat în sensul larg al cu- 
vântului) claselor de jos, prin forţele lor proprii, 
independent de voinţa claselor de sus, — apoi 
„socialismul creştinesc<, înpărtăşit şi de Raiffeisen, 
socoate a ajunge țelul socialismului (emanciparea 
claselor muncitoreşti) cu ajutorui şi prin conver- 
tirea claselor de sus... Socialismul propriu — zis 
apelează numai la forţele claselor proletare, şi 
prin luptă se strădue să-şi ajungă scopul, prin 
lupta, luată ca putere fundamentală a vieţii: 


„„Der Krieg bat auch seine Ehre 
Der Beweger des Menschengeschicka ; 2) 


Socialismul creştinesc, prin cooperativele 
după sistemul Raiffeisen, înlocuește lupta cu iu- 
birea şi frăţirea; puterile de căpetenie ale ace- 
stuia, astfel sunt cu totul opuse ideilor socialis- 
mului propriu zis... 

Pentru Raiffeisen cooperativa nu eră decât 
un mijloc în vederea marelui scop: transformarea 
morală a întregei societăţi şi schimbarea stării 
materiale a claselor de jos, prin ajutorul celor 
de sus. 

Cooperativa raiffeisiană înfăţişează o obşte 
— nu atât de persoane cu interese materiale co- 
mune cât o comunitate în primul rând urmărind 
scopuri morale, caritative... 

„Iubeşte pe aproapele-tău“, — e deviza în- 
tipărită pe frontispiciul clădirei sistemului coo- 
perativ Raiffeisian... 

Sar putea bănui că un asemenea visător 
al fericirei omenești, ar fi fost lipsit cu desăvâr- 
şire de spiritul practic şi de organizare... O ase- 
menea bănuială nu corespunde realităţei. 

E curioasă, surprinzătoare împărecherea 
înaltului idealism cu spiritul de iniţiativă şi pă- 
trunzător în toate împrejurările şi condiţiunile lo- 

3) Atât de adâncă a fost înrfurirea sa sufletească 
asupra ţăranilor, încât aceştia l-au numit şi-l numesc azi 
„părinte“ şi „tată“, 

2 Din Fr. vm. Schiller: Die sprant vom Messina. 

cale în personalitatea „părintelui Raiffeisen“ ; ea 
nu se explică decât ca rezultatul forţelor sufle- 
teşti — ale acestei personalităţii: credința gi 
energia. 

Ca teoretic, Raifleisen nu a produs aproape: 
nimic 1) Şi ce a produs, mai cu seamă la ince- 
put, nu este înlănţuit sistematic; în toată lu- 
crarea sa — se observă însă, aproape la fiecare- 
pas, înrâurirea exercitată asupra lui de cătră. 
scrierile lui Schulze-Delitzsch, care, întru cât pri-- 
veşte cultura generală, eră cu mult superior mo- 
destului Raiffeisen primar sătesc, — mai târziu. 
ajuns, — ca să-şi intreţie vieaţa lui şi a familiei, 
—- mic negustor... 

Şi, când ne dăm bine seama de cultura, 
de felul de trai al „părintelui Raiffeisen“ trebue 
cu adevărat să ne mirăm de „licărirea genială“ 
— de ideile cooperative, ce au fost propovăduite 
de acest obscur şi modest profet2). 

Idei cooperative originale, găsim la Rai- 
ffeisen şi le vom cunoaște de aproape în nume- 
rele viitoare, Dr. I. Răducanu. 

(Va urma). 


HANUL DELA STENA. 


— Roman din vieaţa macedonenilor. — 
De Daniel Vodena. 
Partea a Il-a. 

XIV. 

(Continuare), 

Acum, mânile se încleștaseră. Simţeau toțë 
că ceva neobișnuit o să se întâmple. 

Preotul tăceă. 

— Nu înţelegi părinte că trebue să-ţi începi: 
iarăș slujba, în limba Domnului? Iată aci, două-- 
zeci de creştini, cari vor să asculte rugăciunea 
botezului. Oamenii aceştia nu știu româneşte — şi: 
ei vor să se închine! 

Bătrânul izbucni: 

— Să se ducă în altă parte dacă nu ştiut 
Aici noi ne închinăm lui Dumnezeu în limba pă- 
rinţilor noştri, în limba pe care o înţeleg fe-- 
meile şi copiii noştri... 

Și iarăş răsună cântecul de sărbătoare: 

— Ín Iordan botezându-te tu Doamne... 

Sute de guri cântau acum, cerând parcă 
binecuvântarea şi paza lui Dumnezeu. 

Antarţii se frământau. Se uitau unul la altul 
se uitau la diaconul mititel şi cu capul mare — 
şi frecau pământul cu patul carabinelor. 

Unul din ei, — un om voinic, cu sprân= 
cenele stufoase — se desprinse din şir şi infi- 
gându-se ameninţător în faţa preotului, îi arată 
puşca: 

— Ascultă, părinte — şi glasul ăsteia mi 
se pare că merge la Dumnezeu, hui? Or vrei să. 
te duci şi d-ta acolo? 

Atunci, o undoire de val treci dintre să- 
teni. Un tinăr înalt îşi făcea drum cu coatele și 
eșind din rând, se năpusti la antart, îl împinse 
de lângă preot, se apropie mult de faţa lui şi 
apucându-l de mână, îl sgudui: 

— Le vrei? 

Ochii flăcăului ardeau, iar fruntea i-se roșise. 

Antartul, speriat întâi, se liniştise acum, 

— Băiete, eşti cam îndrăzneţ! 

Şi îl prinse în braţe. 

Tânărul se smuci și în vălmăşagul luptei, 
lovi pe grec cu pumnul în obraz. 

Preotul, tremurând, se apropiase să-i de- 
spartă. , 

— Tată!.. îl mustră flăcăul. Dă-te la oparte, 
tată!... 

Sătenii începuseră să murmure. Dar fierul 
celor douăzeci de carabine, întinse spre ei, îi 


1) Vezi: Insoţirile de credit ete... Indreptare practică. 
de F. W. Raiffeisen. Sibiiu 1895, traducere de Dr. A. Brote. 
Aceasta e singura operă mai de seamă a măestrului coo- 
perator. i 

2) Vezi frumoasa lucrare a prof. Dr. Martin Fass- 
bender: F. W. Raiffeisen in seinem Leben, Denken und 
Wirken ete.. Berlin 1902. — Lucrarea cuprinde multe amă- 
nunte asupra personalităței lui Raiffeisen. 

opri în loc. Nu puteau face nimic, căci nu erà 
niciunul înarmat. 

Cu ochi înmărmuriţi de groază, ei priveau 
lupta. Băiatul preotului, braţe în braţe cu antartul, 
se tăvăleau pe pământul îngheţat, se ridicau, se 
loveau, se muşcau. Unul cădeă, celalalt se ridică, 
se îmbrăţişau iar şi iar cădeau. Deodată, un stri- 
găt de durere, se ridică din grămada de jos: flă- 
căul scosese cutitul din brâul antartului şii-i in- 
fipsese în piept până'n prăsele. 

Acum, unul din luptători eră întins pe jos, 
memișcat, iar celalalt cu ochii roşii, cu cuțitul 
Ansângerat în mână, căută încă o pradă. 

Dar, antarţii îl înconjuraseră. 

Glasul piţigăiat al diaconului ţipă: 

— Nimeni să nu se miște! Un fiu al dom- 
mului a fost ucis aici, de tălhari. Tâlharul să-şi 
ia plata. Impuşcaţi-l!... 

Preotul bătrân, se repezi printre antarţi, şi 
îmbrăţişându-şi copilul îi făcu scut din trupul său. 

— Hai, popo, dă-te la o parte! strigau 
“ucigașii, 

Cine-ar fi cunoscut acum, în bătrânul care 
se târă în genunchi, pe preotul mândru de adi- 
neauri? Bătrânul plângeă, își frământă mânile, 
ridică ochii la cer şi se rugă de antarţi. 

— Degeaba părinte!... rânjeă diaconul. 
“Tovarășul nostru a murit aci, de mâna băiatului 
tăul... Ce să-ţi facem! Iertare nu e, părinte, 
nu-ti mai pierde vremea !... Ce? Nu! Lasă, nu-mi 
mai sărută mâna! Lasă părinte, nu te mai rugă! 
Nu plânge părinte că nu-ţi şade bine! Cum, să 
te omorâm pe d-ta în locul lui? Vezi-ţi de treabă 
părinte! Vezi-ţi de treabă !... 

Şi îl împingeă uşor, căutând să scape de 
“el, Bătrânul se târă în genunchi, pe urma tică- 
Tosului. Lacrămi mari, îi umpluseră ochii ridicaţi 
la cer, îi brăzdau obrajul, se prelingeau pe 
barba albă, şi îi cădeau pe mânile împreunate. 

Plângeă bătrânul acum, cu fruntea desco- 
perită, cu sfintele odăjdii târite pe zăpadă. Toate 
inimile tremurau, gurile erau mute. 

— Despărţiţi-i | strigă diaconul Antarţii des- 
“făcură braţele încleștate ale bătrânului şi-l smul- 
seră dela sânul băiatului. 

— Impuşeaţi-l! se auzi iar glasul piţigăiat 
«şi carabinele se ridicară, cocoaşele trozniră. 

— Să nu văd eul Să nu văd eul gemi 
bătrânul, 

Și alb ca luna, cu ochii uscați acum, cu 
părul vâlvoiu, cu mânile întinse, el se năpusti 
pe câmp. 

In urma lui, răsună un bubuit scurt — și 
sgomotul înăbuşit al unui trup ce se prăbușește. 

Antarţii suflară în fumul carabinei şi, în 
frunte cu diaconul, incălicară, 

— Spuneţi-i popei că Duminecă venim iar! 
Dară mai are înc'un fecior, să-l trimeată să ne 
sfătuim !... 

Diaconul mai privi odată batjocoritor, spre 
sătenii uluiţi — şi lovi calul cu călcâiul, 

Câteva clipe după aceia, — şi ceata de 
antarţi cotise şoseaua de pe lângă deal, depăr- 
tându-se de satul românesc uitat de Dumnezeu 
în scorbura muntelui... (Urmează.) 


Din toată lumea. Cunoscutul explorator 
danez Erichsen împreună cu unul din tovarășii 
săi, și-au găsit moartea într'o avalanșă de zăpadă 
din insula Groenland. 

— Vineri s'a jucat în Constantinopol pentru 
întâiaoară piesa naţională turcească „Bessa“. Au 
azistat vre-o 3000 de persoane. Intre acte sau 
ţinut discursuri patriotice. 

— Inceputuri de răscoală se vestesc în Al- 
bania. 

— Se anunţă din Atena, că cei 370 de sol- 
daţi, cari formează garnizoana rusească din 
Creta, au fost rechemaţi. Aceşti soldaţi vor părăsi 
în curând insula. 











„PARA NOASTRA: 


ȘTIRI. 


Asociaţia la „Șimleu“. Anul acesta adunarea 
generală a „Asociaţiunii! s'a ţinut la hotarele 
ținutului locuit de români, în acele ţinuturi, unde 
a văzut mai întâi lumina soarelui marele român 
Bărnuţiu. După o noapte nedurmită ajungem la 
Cizer, unde venise întru întimpinare publice nu- 
măros cu preoţi gi învăţători în frunte şi unde 
după frumoasele cuvinte ale vicarului A. Barbu- 
lovici, ale preotului Orian și ale ţăranului Boca 
la care le-a răspuns vicepreședintele „Asocia- 
țiunei“ A. Bârsan; ne-am îndreptat cu toţii în 
grădina învățătorului pensionat Liscan, unde s'a 
servit un prânz din partea comitetului aranjator 
din Șimleu. Incetul cu încetul oboseala a dispărut 
şi în locul ei legăturile de prietenie tot mai mult 
s'au cimentat. N'au lipsit nici toastele, D-l A. Bârsan 
a ridicat păharul pentru stăpânul casei, vicarul 
Barbulovici pentru dame. Pe la 5 oare d. a. 
ajungem cu toţii la Șimleu, unde ne-am impră- 
știat pe la cuartirele designate. 

Seara la 8 oare convenirea de cunoştinţă, 
D-l Joan P. Lazar în numele comitetului aran- 
jiator salută oaspeţii veniţi la adunarea generală, 
căruia îi răspunde profesorul din Blaj loan F, 
Negruţ. Au mai toastat vicarul Barbulovici gi 
preotul Const. Lucaci, Sau auzit cuvinte du- 
joase, înflăcărate, cuvinte piine de înţelepciune 
izvorite din suflete curate, s'au auzit cuvinte 
pline de dragoste, cari aşa de rar se aud pela 
noi. Printre aceste cuvinte răsună ca un ecou 
al crezului nostru doina românească, càntată de 
taraful de lăutari din Sibiiu, al lui Niculiţă Bra- 
şoveanu. 

Vinerea s'a ţinut serviciul divin, la care a 
oficiat cu azistenţă număroasă vicarul Barbulo- 
vici. Răspunsurile liturgice le-a făcut corul teo. 
logilor din Gherla. După liturgie pela 11 oare 
s'a început prima şedinţă a adunării generale. 
Discursul de deschidere al viceprez. A. Bârsan, 
a fost unul din acele discursuri care rămâne im- 
primat in memoria ascultătorului. Cuvintele pline 
de convingere şi entuziasm ale acestui tânăr 
academician au deşteptat nădejdi și emoţii, de 
au pâtruns în conştiinţa ascultătorilor şi vor 
servi totdeauna ca un imbold și mai mare la 
muncă. După salutul protop. Barbulovici,al pro- 
topopului Vicaş şi al invăţătorului Oltean, d-l 
Dr. D. Stoica prezintă „Monografia comitatului 
Sălagiu“ alcătuită de d-sa şi d-l I P. Lazar. Se 
aleg comisiunile pentru: esaminarea raportului 
general, pentru censurarea socotelilor şi inscrierea 
de membrii noi, după care secretarul „Asocia- 
ţiunei* d-l Octavian C. Tăslăuanu ceteşte confe- 
renţa sa despre prozatorii mai noi ai literaturii 
româneşti: Sadoveanu, C. Sandu-Aldea şi I. Agâr- 
bicianu. Studiul acesta făcut cu multă pătrun- 
dere şi obiectivitate într'o limbă frumoasă româ- 
nească a fost ascultat cu mult interes. S'a ex- 
primat dorinţa să se publice această conferinţă şi 
pentru cei care n'au avut ocazie să o asculte. 
La 2 oare a fost banchetul cu 400 de tacâmuri, 
la care a luat parte şi o mulţime de ţărani. S'a 
toastat pentru Împăratul (d-l Bârsan) pentru co- 
mitet (d-l G. Pop de Băseşti), pentru prezidentul 
„Asociaţiunii“ (d-l Barbulovici), pentru autorităţi 
(d-l E. Ungurianu), pentru învăţători (d- I. F. 
Negruţiu) şi un ţăran inteligent pentru cărtu- 
rărime. După ameazi d-l Romul Simu a ţinut 
interesanta sa conferenţă economică, după care 
s'a deschis expoziţia etnografică aranjată de reu- 
niunea femeilor române din Hunedoara. Seara, 
în pavilonul ridicat anume pentru scopul acesta, 
a avut loc reprezentarea piesei originale in 4 
acte: „Moise Păcuraru“ de Dr. Dionisie Stoica. 

Sâmbătă la 10 oare sa ţinut a doua ge- 
dinţă a adunării generale tot în biserică. Rapor- 
torii cetesc hotăririle diferitelor comisiunii şi după 
mici discuții se ia la cunoștință raportul general 
şi se dă absolutorul obicinuit. Seara, pe un timp 

foarte nefavorabil a avut loc concertul alcătuit 
cu mult gust. S'a cântat aproape din toţi com- 
pozitorii noștri de aici şi dacă vremea n'ar fi fost 
așa de vrăjmașe, concertul ar fi avut o reuşită din 
cele mai frumoase. A plăcut mult piesa: Con- 
stantin Brăncoveunu, condusă de însuși compo- 
zitorul Iacob Mureşan. Acesta se poate consideră 
ca punctul culminant al concertului. Sub impresia 
minunatelor acorduri muzicale, lumea s'a încins 
la joc care a durat până târziu. 

Pentru străduința comitetului aranjator, care 
a depus atâta muncă în aranjarea festivităților 
nu avem decât cuvinte de mulţămire, şi recuno- 
ştinţă. Indeosebi d-lor I. Lazar şi Dr. D. Stoica 


li-se cuvine multă laudă pentru activitatea lor. 
Azistent, 


o 
Episcopul Popea a lăsat 250.000 coroane 
pentru scopuri culturale, în dieceza Caransebeşului, 
Fapta aceasta încunună vieața plină de pilde 


înălțătoare a regretatului episcop. 
o 


„Tribuna“ din Arad, strâmtorată de argumen- 
tele aduse de revista noastră în chestia şcoalelor, 
ocolește acum chestiunea şi o ia razna pe calea 
atât de bătătorită a insultelor. Manopera e înve- 
chită. Noi cerem să ni se răspundă cu argumente, 
nu cu ironii ieftine. De altfel, cetitorii noştri s'au 
luminat în ceeace privește școalele. Scrâşnirile 
de dinţi și pumnii încleștaţi nu ne mai intere- 
sează : le lăsăm pe seama confratelui arădean. 


o 
D-i Dr. lon Dordea şi-a deschis cancelaria 
advocaţială în Ocna Sibiiului (Vizakna). 
Intr'un ceas bun!,.,. 
o 
Dușmanii noştri. Ne trimite cineva două ziare 
din Ploeşti, în cari se găsesc articole de interes 
pentru noi. Intr'unul din acele ziare — „Biruinţa“ 
îi zice — suntem foarte înjuraţi, noi Ardelenii. Cică 
suntem mai răi'ca Ovreii: că facem celorlalţi ro- 
mâni o concurenţă necinstită în comerţ şi în lite- 
ratură: că suntem niște „analfabeți râioşi“; că 
prin vieţuirea împreună cu Ungurii luăm dela dânşii 
obiceiuri proaste, — tot acuzaţii cari se pot ceti 
şi în alte ziare ale unor nenorociţi. — Celalalt ziar 
trimis nouă tot din Ploeşti, este organul liberal 
„Luptătorul“, Acesta ne ia apărarea şi ne spune 
cine sunt românii dela „Biruinţa“ cari ne înjură 
aşa de nesăbuit. Zice că ar fi: bulgaro-grecoteii 
Anton Camburopulos şi Cristea Siminoc, doi „şan- 
tagiști“, cari „practică raporturi sexuale anor- 
male fiind homosexuali, fapt care poate fi sta- 
bilit cu uşurinţă“... Afurisiţi de levantini! Cum 


nu încap ei de noi! 
î o 


Adunarea municipală a comitatului Sibiiu a 
hotărit, In ședința de Luni, clădirea unei cazermi 
de cavalerie, împovorând populaţiunea din Sebe- 
şul-săsesc cu noui impozite. | 

Puţinii membrii români, cari au fost de 
faţă, au combătut cu argumente tari hotărirea 
adunării. Dar saşii au votat in unanimitate pentru 
zidirea cazărmii, aşa că argumentele invocate de 
dnii Nicolae Ivan, Sergiu Medean şi Zevedeiu 
Murășan au rămas fără nici un rezultat. 

Vom reveni. 


o 
Deputaţii slovaci au pornit şi ei mişcări popu- 
lare pentru obţinerea votului universal. 


o 

Un complot împotriva sultanului a fost îm- 
pedecat zilele trecute. 

Un grup de funcţionari din diferite depar- 
tamente, au fost descoperiţi pe când puneau la 
cale asasinarea lui Abdul-Hamid. 

Funcţionarii aceştia, sunt partizani ai fostului 
regim și n'au incetat a fi în legătură cu perso- 
nagiile îndepărtate de Sultan după restabilirea 
constituţiei. 

Numărul celor surprinși pe loc e de 18. Ei 
au fost întemnițați şi sunt bine păziţi, ca să nu 
cadă pe mâna poporului, care ameninţă să-i lin- 


şeze. 
© 

Studenţii croaţi continuă să boicoteze uni- 
versitatea din Zagreb. l 

Ca mijloc de constrângere pentru studenții 
slabi de îngeri s'a ales publicarea numelor prin 
ziare şi infierarea lor cà vânzători de neam, în 
cazul când ar depune vre-un examen la acea 


universitate. 
o 


In Persia turburările continuă. Mişcarea ti- 
nerilor turci, care a avutca efect constituţia, a atras 
atenţia lumii asupra imperiului otoman, lăsând 
în uitare pe revoluționarii din Persia. 

Dar vestile din Turcia au avut darul să în- 
tărite şi mai mult populaţia persană. Din Te- 
heran se anunţă, că Taebris s'a declarat oraş 
turcesc şi, locuitorii supuși Sultanului. 

In ultimele zile s'au tras focuri. Revoluţionarii 
au avut mari perderi; între altele au perdut şi un 
număr de tunuri, 

După ştiri sosite din 'Tehera la Londra, 
actul votat de locuitorii din Taebris, prin care 
se declară supuşi ai sultanului Abdul Hamid pri- 
cinuește o impresie extraordinară. 

Situaţia se agravează din ce în ce mai mult. 
Comerţul e ruinat. Brigandajul înfloreşte pretu- 
tindeni. Şahul nu poate stăpâni situaţia. 

Din ceas în ceas, se așteaptă, intervenția 
Angliei și Rusiei. Altminteri, Dumnezeu știe ce 
s'o mai întâmplă şi pe acolo. 

o 
Rectificare. In primul nostru din numărul trecut s'au 


strecurat mai multe greşeli de tipar. A se ceti „gimnastică 
stilistică“ în loc de „statistică“ şi „o ciudată volză“ în loc 


de „voită“. 


o 

D-l Dr. Lazar Popovici din Viena a publicat 
prin mai toate gazetele noastre un însufleţit ar- 
ticol festiv despre „Asociaţie“, 

Regretăm că din lipsă de spaţiu nu putem 
reproduce decât sfârşitul acestui articol, care ni 
s'a trimis şi nouă spre publicare: 

„Ştim doar’ cu toţii, că ţăranului nostru i-se pune 
cu sila în mână o monedă străină de comunicaţie spirituală 
cu alţii. Primeasc-o — dacă aşa i-a dictat soartea, dar să 
ne îngrijim de cu vreme şi defel să nu permitem, ca spoiala 
cutărei culturi străine să între prin porii păreţilor în casa 
ţăranului nostru gi să-i inficieză atmosfera. Căşile inficiate 
prin bacilele culturii străine cu razele soarelui dătător de 
vieaţă a culturei naţionale să le desinficiăm gi cât se poate 
de radical! 

Ca să putem face aceasta cu succesul dorit, e nea- 
părat de lipsă nainte de toate, ca să ne înrolăm toţi — 
femei şi bărbaţi — în şirurile membrilor ai „Astrei“ şi să 
îndemnăm la asta şi pe alţii, precum să înfluințăm, ca toate 
celelalte inatituţiuni de ale noastre — mai cu seamă băn- 
cile, comunile bisericeşti şi cele politice, unde suntem în 
majoritate — să se înscrie ca membrii la „Astra, 

Privească fiegtecarele român de bine de o datorință 
sfântă, ca să fie membru al „Astrei“ şi să fie convins, că 
despre noi respective despre bunul și blândul nostru popor 
cu drept cuvânt se poate zice: sine „Astra“ non itur ad 


astra. 
Viena, 22 Iulie (4 August) 1908. 


Dr. Lazar Popovici 
medic și membru pe vieaţă al „Astrei. 


o 

Circul Picardi din localitate îşi continuă cu 
mult succes reprezentațiile în Hermansplatz. 

Numerile variate, cu acrobaţi şi clovni plini 
de vieaţă, cu cai şi câini bine dresați, etc. atrage 
foarte mult public. 

Zilele acestea, face mare sensaţie canadianul 
Tom Jack, care se desleagă din ori-ce legături. 
Recomandăm cetitorilor circul fraţilor Picardi şi 
le făgăduim o seară plăcută. 


© 

Din toată lumea. Exarhia bulgară a luat 
măsuri pentru facerea unei statistici complecte 
a populației bulgare din Macedonia. 

Din Constantinopol se anunță că comitetul 
tinerilor turci a hotărît să deà pensii familiilor 
spionilor uciși, aceste familii neputând fi făcute 
răspunzătoare de vina părinţilor. 

— "Ţarul a disolvat camera Finlandei. Dar 
social-democraţii au întrat în număr şi mai mare 
în noua cameră (cucerind încă trei locuri). 

— Steamerele norvegiane Goeteborg şi Banck- 
kelaget s'au ciocnit în portul Cristiania. Ultimul 











„PARA NOASTRA: 


vas a fost sdrobit în mijloc şi s'a înecat. Se crede 
că sunt 20 de victime. 

— Treizeci şi doi de acuzaţi, printre cari 
şi frumoasa princesă Miskinsky, au fost con- 
damnaţi la muncă silnică, ca autori ai atentatului 
împotriva lui Stolypin. 

— Pe când se execută o sinfonie a lui Beet- 
hoven, întrun oraș din Italia, publicul a manife- 
stat strigând: 

— Nu vrem muzică nemţească! 

— Implinindu-se zece ani dela moartea lui 
Bismark, marele om de stat al Germaniei, zia- 
rele nemţești i-au consacrat foarte multe articole 
şi ilustraţii. 

— Se vesteşte că noul mare vizir şi mai 
mulţi miniștri ar fi demisionat, 

— Socialiștii din Paris au provocat disor- 
dini sângeroase, în ultimile zile. 


CONVOCARE. 


Fiind asigurat prin subscriere capitalul so- 
cial la societatea pe acții ce e a se înfiinţă în 
Sălişte pentru construirea unui stabiliment de 
băi de aburi şi a unei centrale pentru lumină 
electrică, fundatorii, cari în sensul legii comer- 
ciale au emis prospectul, prin aceasta convoacă 
pe subscriitorii de acţii la 


adunarea generală de constituire 


ce va fi a se ţinea în Sălişte la 6 Septemvrie a. 
c. st. n. la oarele 4 p. m. în sala festivă a şcoalei 
confesionale ort. răs. române din localitate. 





La ordinea de zi va fi: 


Constituirea adunării; . 

Raportul fundatorilor ; 

Infiinjarea societăţii ; 

Votarea statutelor ; 

Alegerea consiliului de administraţie; 
Alegerea consiliului de supraveghere ; 
Desărcinarea de sub respundere a fun- 
datorilor ; 

8. Modul autenticării actelor. 

Sălişte, în 11 August 1908. 


Din încredințarea fundatorilor: 
Dr. Nicolae Calefariu. loan Chirca. 

Dintr'un carnet. 


Niciodată nu- mă va uimì un om care nw 


poate mai mult decât mine... 
Ke) 


Unii oameni cred că au opinii proprii, con- 


trazicând totul. 
© 


Nu-mi plac reacționarii, căci nu-i nimic mai: 
uşor decât să fi reacţionar. 


[=) 

— Om eşti! O vieaţă ai! — spuneă un sârb» 
căsnindu-se să isprăvească de mâncat un pepene: 
uriaş. 

Oare nu principiul acesta e cel mai bun: 


călăuz, în vieaţă? 
o 


Cel mai bun sfat, tot sfătoşilor trebue dat:: 
să-şi vază de treabă. 


o 
Te miri dece te urăsc unele femei cărora. 
nici „curte“ nu le-ai făcut — şi nu şti că te: 
urăsc tocmai pentru aceea. 


o 
— În dragoste —— spuneă un om mândru 


— nu fac nimănui cinstea de-a mi-l închipui rival.. 
Dacă intr'adevăr ar există unul, voiu încetă. 


eu atunci, să-i fiu rival. 
o 


Nu să fie, ci săpard frumoasă, iată datoria. 
femeei. Căci cine, iîntr'adevăr e frumos — când 
acelaş craniu rânjește sub cele mai felurite obra-— 


zuri?! 
o 


Intro zi, am spus unei doamne că e cea 
mai inteligentă femeie pe care am cunoscut-o, — 
şi din ziua aceea, doamna cu pricina s'a făcut 
că nu mă mai cunoaște. 

o í 

Avem mai multe de povestit cu un prieten 
pe care-l vedem toată ziua, decât cu unul pe 
care-l revedem după luni de zile... 


Poșta redacţiei. 

D-lui H. P. P. gi celorlalți prietini ai nogtri. D-b 
Octavian Goga lipseşte de câteva săptămâni din Sibiia, 
fiind dus să-şi caute sănătatea, aşa că scrisorile d-v. vor 
rămâneă fără răspuns, până la reîntoarcerea d-sale. 

C. S. Ec. Bucureşti. Vă puteţi adresă direct d-lui 
II. Chendi, la Academia română sau în Str. Enii 7 Bucureşti. 

Valori asigurate contra incendiului : 
95.816.412:— coroane. 


FL++.+++.+++++++290+0+00++++++ 


Banca de asigurare 


„TRANSSYLVANIA? 


<- din Sibiiu > 
întemeiată la anul 1868 : | 
în Sibiiu, str. Ciesnădiei DIr. 5 (edificiile proprii). 
Fonduri de întemeiare şi de rezervă 2.161,399-l cor. 

asigurează în cele mai avantagioase condiţii: 
contra pericolului de incendiu şi exploziune, 
edificii de ori-ce fel, mărfuri, mobile, vite, producte economice etc, 


DEE asupra vieţii -æa 


în toate combinaţiile: capitale pentru cazul morţii, asigurări de zestre, de copii, de studii, 
rente pe vieată etc. 


Asigurări poporale fără cercetare medicală. 
Asigurări pe spese de înmormântare cu solvirea imediată a capitalului scadent la decedare. 








Dela întemeiare s'au solvit: 
pentru despăgubiri de incendii 4,484,278:83 coroane, 
pentru capitale asigurate pe vieaţă 4.028,113:12 coroane. 
Oferte şi orice informaţiuni se pot luă dela: Direcţiune în Sibiiu, str. Cisnădiei Nr. 6, 


stagiu I, curtea I, şi la agenturile principale din Arad, Braşov, Bistriţa, Cluj şi Oradea- 
mare, dela subagenţii din toate comunele mai mari. 





Capitale asigurate asupra vieţii: 
9.882.454:— coroane. 

Tiparul tipografiei Arhidiecezane în Sibiiu. 


© BCUCIuj 


